title: "Greenl\u00f6ns En"
text: "Di Greenl\u00f6ns- of Eideren (Somateria mollissima) es en F\u00fcgelaart en jert t\u00f6 di Enen (Anatidae).\n\nNoomen \nDi Noom kumt fan dit isl\u00f6nsk Uurt \u00e6\u00f0r  en heer n\u00f6nt me di Stroom Eider t\u00f6 d\u00f6n.\n\nHur'ling di \u00fctsjocht \n\nEiderenen sen ombi 58 cm l\u00fcng en diarme en bet gurter \u00fcs Wild-Enen. Ja wecht ombi 2,2 kg. Dit Mantji uur fuar't Miis ialer, gurter en swaarer \u00fcs dit W\u00fcfki. Di Greenl\u00f6ns En swumt en d\u00fckt mal gur. Di Neeb es senerlig gurt en hoog, en fuarn diar\u00f6n es en litj Huurn, hurfan di \u00f6n forskeligi Spraaken uk \u00fcs en Huurnneeb bikeent es.\n\nLeewent \nEiderges lewi \u00f6n sk\u00f6\u00f6len. Ja frit Snailen, Hopkraben en Heesen of Bl\u00f6skelen. Bit t\u00f6 6 m diip ken ja d\u00fck en diarbi jen Min\u00fct \u00f6ner Weeter bliif. Di Heesen uur hiilendal dialsloongen en da iin \u00f6n di Maag \u00f6n Steken toren. Di litj Skelen uur we\u0111er \u00fctsp\u00fct, en bi di Str\u00f6n' lii aural di bl\u00f6-gre-wit Steken diarfan ombi.\n\nDi Greenl\u00f6ns En smit \u00f6n di Aprilmuun fjuur bit soks green-gre Aier en br\u00f6ri 25 bit 26 Daagen. Wan ja dit Neest jens forlet, da uur di Aier me D\u00fcnen t\u00f6d\u00f6pet. \n\nDi Enen bliif 65 bit 75 Daagen bi jaar Jungf\u00fcgler. T\u00f6 jaar Sk\u00fcl fuar di M\u00f6en sl\u00fct ja jam langsen t\u00f6 Keren fan f\u00fcf bit tiin Enen t\u00f6hop.\n\nD\u00fcnen \nFuaral \u00fcp Isl\u00f6n uur Eiderd\u00fcnen \u0101psaamlet en fuar al fuar Bertj\u00fcch br\u00fckt.\n\nSlacher \nAm onersk\u00e4\u00e4st s\u00e4\u00e4ks onerslacher:\n Somateria mollissima mollissima \u00f6n Nuur\u0111weesteuroopa.\n S. m. faeroeensis \u00fcp diF\u00e4r\u00f6er Ail\u00f6nen.\n S. m. borealis \u00f6n di Nuur\u0111atlantik.\n S. m. dresseri fan Labradoor bit Maine.\n S. m. sedentaria \u00f6n di Hudson Bay.\n S. m. v-nigrum \u00f6n di Nuur\u0111patsiifik.\n\nFerwis efter b\u00fctjen\n\nFutnuuten \n<references>\n\nF\u00fcgler (S\u00f6lring)"